# Susitarimas DĖL 2017-08-30 RANGOS SUTARTIES Nr. 43010/572257 pakeitimo

2017-11-16, Nr. K-693

Vilnius

**AB „Energijos skirstymo operatorius“** (toliau – Užsakovas), pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruota buveinė Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama , veikiančio pagal , ir

**UAB „Axis Power“** (toliau – Rangovas), pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, įmonės kodas 135175277, PVM mokėtojo kodas LT351752716, registruotos buveinės adresas Jovarų g.2, LT-47193, Kaunas, Lietuvos Respublika, duomenys apie kurią kaupiami ir saugomi VĮ Registrų centre, atstovaujama generalinio direktoriaus Manto Galdiko, veikiančio pagal bendrovės įstatus,

toliau kartu – Šalys, o kiekviena atskirai – Šalis,

atsižvelgdamos į tai, kad:

* Užsakovas ir Rangovas 2017-08-30 sudarė Rangos Sutartį Nr. 43010/572257 (toliau – Sutartis), kuria Rangovas įsipareigojo atlikti (2017-ESO-2015) 10 kV KL iš SP1 į TR-172 keitimo nauja 10 kV KL Klaipėdos m. darbus (toliau – Darbai) ir perduoti šių Darbų rezultatą Užsakovui, o Užsakovas įsipareigojo priimti atliktus Darbus ir sumokėti už juos Sutartyje nurodytomis sąlygomis ir tvarka;
* 2017-10-25 gautas Rangovo raštas Nr. 10.1-AP17-692 (toliau - Raštas), kuriame informuojama apie atsiradusį papildomų darbų įsigijimo, Subrangovo įtraukimo poreikį ir prašymą pratęsti Darbų atlikimo terminą dėl Rašte nurodytų aplinkybių;
* Projekto derinimo Kultūros paveldo departamento prie Kultūros ministerijos Klaipėdos skyrius pateikė raštą, kuriame nurode, kad projektas derinamas nebus. Yra nurodoma projektuoti atliktų archeloginių tyrimų pagrindu, o projekto sudėtyje pateikti archeologinių tyrimų išvadas. Atsiradus šiam papildomų darbų poreikiui, atsirado būtinybė įtraukti naują subrangovą, kuris atliks archeologinius darbus, kurie viešojo pirkimo konkurso metu nebuvo numatyti. Rangovas gavęs kelis pasiūlymus, siūlo pasitelkti subrangovą VŠĮ Archeologijos centras. Papildomų darbų pasiūlymas su kaina pateikiamas Rašte;
* Užsakovas papildomo subrangovo pasitelkimui neprieštarauja;
* Užsakovas patvirtina, kad VŠĮ Archeologijos centras darbuotojų kvalifikacija atitinka kvalifikacinius reikalavimus;
* Užsakovas papildomų darbų įsigijimui iš Rangovo neprieštarauja, nes Užsakovas, kaip apdairusis ir protingas perkantysis subjektas negalėjo šių aplinkybių numatyti iš anksto;
* Sutarties pakeitimas nepakeičia pirkimo Sutarties pobūdžio;
* papildomų darbų vertė neviršija 50 proc. pradinės Sutarties vertės. Papildomai darbų įsigyjama už 1.400,00 Eur (vienas tūkstantis keturi šimtai eurų, 00 euro ct) be PVM, kas sudaro 2 proc. Sutarties kainos;
* Darbų atlikimo termino pratęsimo galimybė numatyta Sutarties BD 8.3 punkte, esant Sutarties BD 8.3.1. – 8.3.5. papunkčiuose nurodytoms objektyvioms aplinkybėms (esant bent vienai iš numatytų aplinkybių);

Šalys, vadovaudamosi Sutarties BD 8.3 punktu dėl Sutaries 8.3.4 papunktyje nurodytos aplinkybės ir vadovaudamosi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) 97 straipsnio 1 dalies 1 punktu, ir vadovaudamosi PĮ 97 straipsnio 1 dalimi 3 punktu ir 2017 m. birželio 28 d. Nr. 1S-95 Viešųjų pirkimų tarnybos direktoriaus įsakymu „Dėl kainodaros taisyklių nustatymo metodikos patvirtinimo“ 23.3. punktu,

sudarė šį susitarimą (toliau – Susitarimas), kuriuo susitarė:

1. Pakeisti (padidinti) bendrą Darbų kainą 1.400,00 Eur (vienas tūkstantis keturi šimtai eurų, 00 euro ct) be PVM (1.694,00 Eur (vienas tūkstantis šeši šimtai devyniasdešimt keturi eurai, 00 euro ct) su PVM), t. y. 2 procentais, atitinkamai Sutarties 4.1. punktą išdėstyti nauja redakcija:

„4.1. Bendra už Darbus mokėtina suma – 87.604,00 EUR (aštuoniasdešimt septyni tūkstančiai šeši šimtai keturi eurai, 00 ct) įskaitant PVM. Bendrą už Darbus mokėtiną sumą sudaro:

4.1.1. Projekto parengimo darbų kaina (I etapas) – 6.400,00 EUR be PVM (šeši tūkstančiai keturi šimtai eurų, 00 ct);

4.1.2. Darbų kaina (II etapas) – 66 000,00 EUR be PVM (šešiasdešimt šeši tūkstančiai eurų, 00 ct);

4.1.3. Bendros už Darbus mokėtinos kainos pridėtinės vertės mokestis 21 proc. – 15.204,00 EUR (penkiolika tūkstančių du šimtai keturi eurų, 00 ct).“

1. Pratęsti Sutarties SD 3.8.1. punkte nustatytą Darbų atlikimo terminą iki 2018-01-19, atitinkamai keičiant Darbų grafiką (Sutarties SD Priedas Nr. 5).
2. Per 5 (penkias) darbo dienas nuo Susitarimo pasirašymo, Šalys suderina ir pasirašo naujos redakcijos Darbų grafiką, kurį Užsakovui pateikia Rangovas.
3. Jei Šalys per 5 (penkias) darbo dienas po Susitarimo pasirašymo nepasirašo naujos redakcijos Darbų grafiko, Susitarimas laikomas negaliojančiu.
4. Pakeisti Sutarties SD 3.6. ir 3.7. išdėstant jį taip:

|  |  |  |
| --- | --- | --- |
| 3.6. | Rangovas numato samdyti Subrangovus (-ą): | TAIP |
| 3.7. | Subrangovui (-ams) perduodami Darbai: | Archeologiniai darbai |

1. Kitos Sutarties sąlygos lieka galioti nepakitusios.
2. Susitarimas įsigalioja nuo jo pasirašymo dienos ir yra neatskiriama Sutarties dalis.
3. Susitarimas sudarytas dviem vienodą teisinę galią turinčiais egzemplioriais, po vieną egzempliorių kiekvienai šaliai.

Susitarimo priedai:

Priedas Nr. 1 – Rangovo raštas.

Priedas Nr. 2 – Darbų grafikas (nauja redakcija).

|  |  |
| --- | --- |
| **Užsakovas**  **AB „Energijos skirstymo operatorius“** | **Rangovas**  **UAB „Axis Power“**  Generalinis direktorius  Mantas Galdikas |